Изх.№25-00-72/19.05.2025г.

**ДО**

 **ОБЩИНСКИ СЪВЕТ**

 **гр. Рудозем**

**Д О К Л А Д Н А З А П И С К А**

**от**

**инж. Недко Фиданов Кулевски – кмет на община Рудозем**

**Относно:** Даване на съгласие за учредяване на сервитутни права по смисъла на чл. 64 от Закона за енергетиката, през засегнати имоти – общинска собственост за изграждане на обект: **„Кабелна линия 20 kV от ТП „Геоложка” до БКТП в им. 63207.504.384“ по КК на гр. Рудозем, общ. Рудозем**.

 **УВАЖАЕМИ ГОСПОДИН ПРЕДСЕДАТЕЛ,**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

 Със Заповед № РД-181/08.04.2025 г. на Кмета на община Рудозем е разрешено изработването на проект за изменение на Подробен устройствен план – ПР на гр. Рудозем, включващ Устройствена план – схема за обект: „Кабелна линия 20 kV от ТП „Геоложка” до БКТП в им. 63207.504.384“ по КК на гр. Рудозем, общ. Рудозем.

 Трасето на подземния електропровод започва от съществуващо ТП „Геоложка”, разположено в ПИ 63207.504.230, след което продължава на изток към кръстовището, преминава на север и завършва в ПИ 63207.504.384 в ново БКТП.

 Дължината на трасето на обекта е 99,91 м. Ширината на сервитутната ивица е 1,00 м. (по 0,50 см. по двете страни на оста). Засегнатите от проектното предложение ПИ 63207.504.286, ПИ 63207.504.287 и ПИ 63207.504.332 представляват второстепенни улици, публична общинска собственост. Останалите засегнати имоти са частна собственост.

 Проектното трасе е разработено при спазване на изискванията да не влошава условията на застрояване на поземлените имоти, да не препятства установения начин на трайно ползване и да не засяга разрешени строежи и съществуващи сгради в имотите.

 Със Заповед № РД – 221/09.05.2025г. на Кмета на община Рудозем е одобрен проект изменение на Подробен устройствен план – ПР на гр. Рудозем, включващ Устройствена план – схема по чл. 108, ал. 2 от ЗУТ за мрежите и съоръженията на техническата инфраструктура за обект: „Кабелна линия 20 kV от ТП „Геоложка” до БКТП в им. 63207.504.384“ по КК на гр. Рудозем, общ. Рудозем.

 Соглед създаване на предпоставки за реализиране на проектното предложение, на основание чл. 8, ал. 1 от ЗОС е необходимо Общинския съвет да даде съгласие за прокарване на линеен енергиен обект, тъй като се касае за разпореждане с общинско имущество чрез учредяване на ограничени вещни права.

 Следва да бъде взето предвид, че съгласно разпоредбата на чл. 67, ал. 2 от Закона за енергетиката *„лицата, които изграждат или експлоатират енергийните обекти, имат право безвъзмездно да използват мостове, пътища, улици, тротоари и друга инфраструктура - публична собственост, с изключение на поземлени имоти в горски територии, за изграждане, прокарване, скачване, преминаване и поддържане на линейни енергийни обекти, като осигуряват техническата безопасност и предприемат мерки за недопускане на щети”.*

 Във връзка с горното в полза на възложителя „Електроразпределение” АД следва да бъде учредено сервитутно право на прокарване на линеен енергиен обект през засегнатите имоти, съгласно чл. 64 от Закона за енергетиката.

 Предвид гореизложеното, на основание чл. 21, ал. 1, т. 8 от ЗМСМА, чл. 8, ал. 1 от ЗОС чл. 64, ал. 2, чл. 67, ал. 2 от ЗЕ, предлагам на Общински съвет – Рудозем да приеме следното

**П Р О Е К Т О Р Е Ш Е Н И Е:**

 1. Дава съгласие да бъдат учредени сервитутни права по чл. 64 от ЗЕ в полза на „Електроразпределение Юг” ЕАД, с ЕИК 115552190, в съответствие с устройствена план - схема по чл. 108, ал. 2 от ЗУТ за мрежите и съоръженията на техническата инфраструктура, одобрена със Заповед № РД – 221/09.05.2025г. на Кмета на община Рудозем за изграждане на обект: **„Кабелна линия 20 kV от ТП „Геоложка” до БКТП в им. 63207.504.384“ по КК на гр. Рудозем, общ. Рудозем** през засегнати имоти –общинска собственост, както следва:

* **Безвъзмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.504.286** по кадастралната карта на гр. Рудозем, общ. Рудозем, с административен адрес: гр. Рудозем, ул. „Родопи”, с трайно предназначение на територията: урбанизирана, с начин на трайно ползване: за второстепенна улица, с площ: 2716 кв.м., вид собственост: общинска публична, с площ на сервитутната ивица: 25,21 кв.м.;
* **Безвъзмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.504.287** по кадастралната карта на гр. Рудозем, общ. Рудозем, с административен адрес: гр. Рудозем, ул. „Минен техникум”, с трайно предназначение на територията: урбанизирана, с начин на трайно ползване: за второстепенна улица, с площ: 5560 кв. м., вид собственост: общинска публична, с площ на сервитутната ивица: 65,67 кв.м.;
* **Безвъзмездно и безсрочно право на прокарване на линеен енергиен обект – подземен кабелен електропровод през поземлен имот с идентификатор 63207.504.332** по кадастралната карта на гр. Рудозем, общ. Рудозем, с административен адрес: гр. Рудозем, ул. „Беломорска”, с трайно предназначение на територията: урбанизирана, с начин на трайно ползване: за второстепенна улица, с площ: 639 кв.м., вид собственост: общинска публична, с площ на сервитутната ивица: 5,23 кв.м.

 2. Право на преминаване на хора и техника за обслужване на линейния енергиен обект, който „Електроразпределение Юг” ЕАД, с ЕИК 115552190 ще изгради в гореописаните поземлени имоти.

 3. Възлага на Кмета на община Рудозем да извърши всички необходими фактически и правни действия за изпълнение на решението.

СБ/

